Nijar kasa ce tana daya daga cikin kasashen Afrika ta yamma.Tana makwabtaka da kasashe bakwai (Nijeriya, Libya, Aljeriya, Mali, Burkina Faso, Benin, Cadi). Tana da al'umma da ta kai fiye da mutum miliyan sha bakwai(17). Kuma tana da kabilu daban-daban, kamar su: Hausawa, Zabarmawa, Abzinawa Fulani, Kanuri, Bugaje, Barebari, Larabawa, Tubawa, da Gurmawa. Nijar ta na daya daga cikin kasashen kungiyar tattalin arzikin kasashen yammacin Africa (CEDEAO). Nijar ta samu 'yancin kanta a shekarar 1960 daga Turawan mulkin mallaka na Faransa. Tana da arzikin ma'adanai na cikin kasa kamar Zinariya, da Karfe, da Gawayi, da uranium da kuma Petur. A lissafin kasafin kasa da INS ta fitar , a shekara ta 2013 kasar Nijar ta na da al'umma milyan sha bakwai da dubu dari da ashirin da tara da saba'in da shida (17,129,076). Yankunan Gwamnatin kasar Sune kamar haka: Yankin Agadez Yankin Diffa Yankin Dosso Yankin Maradi Yankin Tahoua Yankin Tillabéri Yankin Zinder Niamey (Babban birni) Birane da ke da adadin al'umma samada dubu goma (10,000) akan kidayar shekara ta 2012.